ที่ สทช ๔๐๑๕/พิเศษ สำนักงานคณะกรรมการกิจการกระจายเสียง



กิจการโทรทัศน์และกิจการโทรคมนาคมแห่งชาติ

๘๗ ถนนพหลโยธิน ซอย ๘ แขวงสามเสนใน

เขตพญาไท กรุงเทพฯ ๑๐๔๐๐

๑๓ สิงหาคม ๒๕๕๖

เรื่อง ขอเชิญเข้าร่วมโครงการฝึกอบรมเพื่อการพัฒนาวิชาชีพในกิจการกระจายเสียงและกิจการโทรทัศน์หัวข้อ

“การพัฒนาศักยภาพผู้ประกอบกิจการวิทยุกระจายเสียงไปสู่ความเป็นมืออาชีพ” ระยะที่ ๑

เรียน ผู้ประกอบการวิทยุชุมชน ผู้รับใบอนุญาตทดลองออกอากาศในลักษณะชั่วคราว

สิ่งที่ส่งมาด้วย ๑. กำหนดการฝึกอบรม

๒. แบบตอบรับการเข้าร่วมฝึกอบรม

ด้วย สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สำนักงาน กสทช.) กำหนดจัดโครงการฝึกอบรมเพื่อการพัฒนาวิชาชีพในกิจการกระจายเสียงและกิจการโทรทัศน์ หัวข้อ “การพัฒนาศักยภาพผู้ประกอบกิจการวิทยุกระจายเสียงไปสู่ความเป็นมืออาชีพ” ระยะที่ ๑ โดยมีวัตถุประสงค์เพื่อเสริมสร้างความรู้พื้นฐาน พัฒนาคุณภาพรายการและเพิ่มศักยภาพในการผลิตรายการของผู้ประกอบวิชาชีพในกิจการกระจายเสียงและกิจการโทรทัศน์ รวมทั้งแลกเปลี่ยนองค์ความรู้ ประสบการณ์จากผู้ที่อยู่ในสายวิชาชีพเดียวกัน และสามารถนำความรู้ทีได้มาใช้ในการปฏิบัติงานจริง ระหว่างวันที่ ๕-๖ กันยายน ๒๕๕๖ ณ ห้องแกรนด์บอลรูม บี ชั้น 8 โรงแรม ลีการ์เด้นท์ หาดใหญ่ อำเภอหาดใหญ่ จังหวัดสงขลา ซึ่งจะมีการมอบใบประกาศให้กับผู้เข้าร่วมโครงการหลังเสร็จสิ้นการอบรมดังกล่าว

สำนักงาน กสทช. ขอเรียนเชิญผู้ประกอบการวิทยุชุมชนที่ได้รับใบอนุญาตทดลองออกอากาศ  
ในลักษณะชั่วคราว หรือผู้แทน ในพื้นที่จังหวัดสงขลา จังหวัดพัทลุง จังหวัดสตูล จังหวัดตรัง จังหวัดปัตตานี จังหวัดยะลา และจังหวัดนราธิวาส จำนวนสถานีละ ๒ คน เข้าร่วมอบรม ตามวัน เวลา และสถานที่ข้างต้น โดยส่งแบบตอบรับการเข้าร่วมอบรมฯ พร้อมสำเนาบัตรประชาชน และสำเนาใบอนุญาตทดลองประกอบกิจการฯ ***ภายในวันจันทร์  
ที่ ๒๖ สิงหาคม ๒๕๕๖*** ทั้งนี้ สำนักงาน กสทช. สงวนสิทธิ์การเข้าร่วมโครงการเฉพาะผู้ส่งแบบตอบรับ จำนวน ๒๐๐ ท่านแรก และต้องเข้าอบรมครบ ๒ วันเท่านั้น จึงจะได้รับใบประกาศนียบัตร

จึงเรียนมาเพื่อโปรดทราบ และขอขอบคุณมา ณ โอกาสนี้ด้วย

ขอแสดงความนับถือ

(นางดวงเดือน รังสิกุล)  
ผู้อำนวยการ  
กลุ่มงานพัฒนาองค์กรวิชาชีพ

กลุ่มงานพัฒนาองค์กรวิชาชีพ

โทรศัพท์ ๐-๒๒๗๑-๐๑๕๑-๖๐ ต่อ ๔๖๗-๘

****

**กำหนดการฝึกอบรม**

**โครงการฝึกอบรมเพื่อการพัฒนาวิชาชีพในกิจการกระจายเสียงและกิจการโทรทัศน์**

**ในหัวข้อ “การพัฒนาศักยภาพผู้ประกอบกิจการวิทยุกระจายเสียงไปสู่ความเป็นมืออาชีพ”**

**สำหรับผู้ประกอบการวิทยุชุมชน (ผู้รับใบอนุญาตทดลองออกอากาศในลักษณะชั่วคราว)**

**โดยสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ**

**วันพฤหัสบดีที่ ๕ – วันศุกร์ที่ ๖ กันยายน พ.ศ.๒๕๕๖**

**ณ ห้องแกรนด์บอลรูม บี ชั้น 8 โรงแรม ลีการ์เด้น อ.หาดใหญ่ จังหวัดสงขลา**

**วันที่แรก**

|  |  |
| --- | --- |
| **เวลา** | **กิจกรรม** |
| ๐๙.๐๐ – ๐๙.๓๐ | ลงทะเบียน |
| ๐๙.๓๐ – ๑๐.๐๐ | พิธีกรกล่าวต้อนรับและพิธีเปิดงาน  ประธานเปิดงาน โดย กสทช. ผศ.ดร.ธวัชชัย จิตรภาษ์นันท์  (กรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ)  Key note speaker กล่าวภาพรวมของโครงการ โดย  ดร.เฉลิมชัย ผู้พัฒน์ หัวหน้าส่วนงาน กสทช.ผศ.ดร.ธวัชชัย จิตรภาษ์นันท์ |
| ๑๐.๐๐ – ๑๑๐๐ | การบรรยายในหัวข้อ **“มาตรฐานทางเทคนิคและการแก้ไขปัญหาทางด้านเทคนิคของวิทยุกระจายเสียง”**  โดย.....คุณมานะ มุกสิกพันธ์ |
| ๑๑.๐๐ – ๑๒.๓๐ | การบรรยายในหัวข้อ **“การเตรียมความพร้อมสู่การได้รับใบอนุญาตประกอบกิจการวิทยุกระจายเสียง (หลังผ่านการทดลองประกอบใบอนุญาต)”**  โดย...คุณมณีรัตน์ กำจรกิจการ  (ผู้อำนวยการกลุ่มงานการอนุญาตประกอบกิจการ ๑ สำนักงาน กสทช.) |
| ๑๒.๓๐ – ๑๓.๓๐ | พักรับประทานอาหารกลางวัน |
| ๑๓.๓๐ – ๑๕๐๐ | การบรรยายในหัวข้อ **“จรรยาบรรณของการประกอบกิจการวิทยุกระจายเสียง”**  โดย...ดร.นิวัตร วงศ์พรหมปรีดา  (อุปนายกฝ่ายส่งเสริมจรรยาบรรณ สมาคมโฆษณาแห่งประเทศไทย) |
| ๑๕.๐๐ - ๑๕.๑๕ | พักรับประทานอาหารว่าง |
| ๑๕.๑๕ – ๑๖.๔๕ | การบรรยายในหัวข้อ **“การรวมกลุ่มของผู้ประกอบวิชาชีพในกิจการกระจายเสียงและโทรทัศน์”**  โดย...คุณวิชาญ อุ่นอก (เลขาธิการสหพันธ์วิทยุชุมขนแห่งชาติ (สวชช.) |
| ๑๖.๔๕ – ๑๘.๐๐ | พักผ่อนตามอัธยาศัย |
| ๑๘.๐๐ – ๒๒.๐๐ | รับประทานอาหารค่ำ พร้อมกิจกรรมกลุ่มสัมพันธ์ |

หมายเหตุ : ช่วงเช้ามีเบรคเครื่องดื่มและอาหารว่าง ในห้องสัมมนา, กำหนดการและวิทยากรอาจเปลี่ยนแปลงได้ ตามความเหมาะสม

**-๒-**

**วันที่สอง**

ช่วงเช้า : บรรยายรวม

ช่วงบ่าย : แบ่งผู้เข้าร่วมโครงการเป็น ๒ กลุ่มย่อย คือ

กลุ่ม ๑ : วิทยุกระจายเสียงธุรกิจท้องถิ่น

กลุ่ม ๒ : วิทยุกระจายเสียงบริการสาธารณะ และวิทยุกระจายเสียงบริการชุมชน

รูปแบบการอบรมและสัมมนา : กิจกรรมกลุ่ม/ อภิปรายกลุ่ม

|  |  |
| --- | --- |
| **เวลา** | **กิจกรรม** |
| ๐๙.๐๐ – ๑๐.๓๐ | การบรรยายในหัวข้อ **“การบริหารจัดการสถานีวิทยุอย่างมืออาชีพ”**  โดย...ดร.โสภัทร นาสวัสดิ์  (อาจารย์ประจำภาควิชาวิทยุกระจายเสียงและโทรทัศน์  คณะนิเทศศาสตร์ มหาวิทยาลัยธุรกิจบัณฑิตย์) |
| ๑๐.๔๕ – ๑๒.๐๐ | การบรรยายในหัวข้อ **“กลยุทธ์การผลิตรายการและสร้างเนื้อหาในกิจการวิทยุชุมชน วิทยุสาธารณะ และวิทยุธุรกิจท้องถิ่น”**  โดย...คุณเก่งกาจ จงใจพระ (นักจัดรายการวิทยุ) |
| ๑๒.๐๐ – ๑๓.๐๐ | พักรับประทานอาหารกลางวัน |
| ๑๓.๐๐ – ๑๔.๓๐ | กลุ่ม ๑ หัวข้อ **“การโฆษณาให้ดึงดูดใจในกิจการวิทยุธุรกิจท้องถิ่น”**  โดย...คุณดนยา วสุวัต (นักวิชาการสื่อสารอิสระ)  กลุ่ม ๒ หัวข้อ **“การบริหารวิทยุชุมชนและวิทยุสาธารณะอย่างไรให้อยู่รอด โดยปราศจากการโฆษณา”**  โดย... คุณเชลศ ธำรงฐิติกุล  (ผู้ประสานงานกลุ่มคนศูนย์ปฏิบัติการเรียนรู้ สถานีวิทยุชุมชนคนหนองหญ้าไซ  จังหวัดสุพรรณบุรี) |
| ๑๔.๓๐ - ๑๕.๐๐ | พักรับประทานอาหารว่าง |
| ๑๕.๐๐ – ๑๖.๐๐ | แจกประกาศนียบัตรและปิดงาน พร้อมถ่ายภาพร่วมกัน |

หมายเหตุ : ช่วงเช้ามีเบรคเครื่องดื่มและอาหารว่างในห้องสัมมนา, กำหนดการและวิทยากรอาจเปลี่ยนแปลงได้ตามความเหมาะสม

****

**แบบตอบรับการลงทะเบียน  
โครงการ ฝึกอบรมเพื่อพัฒนาวิชาชีพในกิจการกระจายเสียงและกิจการโทรทัศน์**

**หัวข้อ “การพัฒนาศักยภาพผู้ประกอบกิจการวิทยุกระจายเสียงไปสู่ความเป็นมืออาชีพ” ระยะที่ ๑**

**สำหรับผู้ประกอบการวิทยุชุมชน (ผู้รับใบอนุญาตทดลองออกอากาศในลักษณะชั่วคราว)**

**ระหว่างวันที่ ๕ - ๖ กันยายน ๒๕๕๖**

**ณ โรงแรม ลีการ์เด้น อ.หาดใหญ่ จังหวัดสงขลา**

**๑. ข้อมูลสถานีวิทยุ จังหวัด**

ชื่อสถานี.....................................................ความถี่.......................รหัสสถานี/เลขที่ใบอนุญาต.................................

ที่อยู่.........................................................................................................................................................................

โทรศัพท์.............................................โทรสาร.........................................โทรศัพท์มือถือ.........................................

E-mail address………………………………………………………………………………………………………………………………………

ประเภทการประกอบกิจการ 🗖 สาธารณะ 🗖 ชุมชน 🗖 ธุรกิจ

**๒. มีความประสงค์**

🗖 เข้าอบรม 🗖 ไม่สามารถเข้าร่วมอบรมได้

**ที่พัก** 🗖 พักค้างคืนวันที่ ๕ กันยายน ๒๕๕๖ 🗖 ไม่พักค้างคืน

อาหาร 🗖 ปกติ 🗖 มังสวิรัติ 🗖 มุสลิม

**๓. รายชื่อผู้เข้ารับการอบรม (สถานีละไม่เกิน ๒ ท่านต่อ ๑ สถานีวิทยุ)**   
 ๓.๑ ชื่อ-นามสกุล..........................................................................ตำแหน่ง.........................................................

โทรศัพท์.....................................โทรสาร......................................โทรศัพท์มือถือ.........................................

E-mail address…………………………………………………………..………….………………………………………………..

๓.๒ ชื่อ-นามสกุล.....................................................................ตำแหน่ง............................................................

โทรศัพท์.......................................โทรสาร..................................โทรศัพท์มือถือ.........................................

E-mail address………………………………………………………………………………………………..………………………

**กรุณาส่งแบบตอบรับการลงทะเบียนเข้าอบรมฯ พร้อมสำเนาบัตรประชาชน และสำเนาใบอนุญาตทดลองประกอบกิจการฯ *ภายในวันจันทร์ที่ ๒๖ สิงหาคม ๒๕๕๖* โทรสารหมายเลข** **๐๒-๒๗๘๔๔๒๗   
โทรศัพท์หมายเลข ๐๒-๒๗๑๐๑๕๑-๖๐ ต่อ ๔๖๗-๔๖๘ หรือทาง E-mail cs.nbtc@gmail.com**

**หมายเหตุ ๑. การเข้ารับการอบรม ไม่เสียค่าลงทะเบียน และจะได้รับชุดการบรรยายฟรี**

**๒. ผู้เข้าร่วมอบรมครบหลักสูตร ๒ วัน เท่านั้น ที่จะได้รับประกาศนียบัตร**

**๓. สำนักงาน กสทช. จัดห้องพักให้ผู้เข้าอบรม ๑ คืน (พักคู่) ในพื้นที่ จังหวัดพัทลุง จังหวัดสตูล จังหวัดตรัง จังหวัดปัตตานี จังหวัดยะลา จังหวัดนราธิวาส ยกเว้นผู้ประกอบการในพื้นที่อำเภอหาดใหญ่ จังหวัดสงขลา**

**๔. สำนักงาน กสทช.จะปิดรับลงทะเบียนหน้างาน เวลา ๑๐.๐๐ น. มิฉะนั้นจะถือว่าสละสิทธิ์**